अकेले फरीदाबाद शहर में 80 प्रतिशत मेडिकल स्टोर बिना फार्मासिस्ट के चल रहे है और पूरे हरियाणा में 90 प्रतिशत मेडिकल स्टोर बिना फार्मासिस्ट के चल रहे है। हां, उनके पास फार्मासिस्ट का लाईसेंस तो है लेकिन फार्मासिस्ट मौजूद नहीं होता। क्योंकि फार्मासिस्ट अपना लाईसेंस इन्हे किराए पर देकर कहीं और नौकरी करते हैं। ड्रग एंड कॉस्मेटिक एक्ट में प्रावधान है कि अगर कोई नॉन फार्मासिस्ट दवाईयां देता पकड़ा जाता है तो उसे एक्ट के अनुसार 6 महीने की सजा और एक हजार रूपए जुर्माने का प्रावधान है, जोकि आज के समय में बहुत कम है। उन्होंने बताया कि हमारी फार्मेसी संस्था सरकार से मांग कर रही है कि अगर नॉन फार्मासिस्ट दवा देता है तो उसके लिए 5 लाख का जुर्माना और 5 साल की सजा होनी चाहिए। उन्होंने बताया कि इस तरह के लोगों पर शिकंजा कसने के लिए फार्मासिस्ट संगठन ने ड्रग ऑफिसर को लिखित में शिकायत दे दी है लेकिन अभी तक कोई ठोस कदम नहीं उठाए गए है।